Juuse Saros

Juuse Matias Saros (s. 19. huhtikuuta 1995 Forssa, Suomi) on suomalainen jääkiekkomaalivahti, joka pelaa Nashville Predatorsissa.

 Ura 
Seurajoukkueura
Saros on HPK:n kasvatti. Hän vakiinnutti paikkansa HPK:n A-nuorten ykkösmaalivahtina jo kaudella 2011–2012 joukkueen voittaessa pronssia. Seuraavana kautena HPK:n A-nuoret ottivat SM-kultaa Saroksen johdolla. Saros toimi myös joissakin HPK:n edustusjoukkueen otteluissa luukkuvahtina. Kaudella  Saros toimi jo HPK:n ykkösmaalivahtina SM-liigassa. SM-liigakauden päätteeksi Saros palkittiin parhaalle tulokkaalle myönnettävällä Jarmo Wasaman muistopalkinnolla. Kaudella  hänen torjuntaprosenttinsa (92,3) oli SM-liigan seitsemänneksi paras ja päästettyjen maalien keskiarvonsa (1,76) toiseksi paras Kärppien Jussi Rynnäksen jälkeen.

Saros pelasi ensimmäisen NHL-ottelunsa 29. marraskuuta 2015, kun hänet oli edellisenä päivänä nostettu AHL:stä, jossa hän oli voittanut kahdeksan kymmenestä pelaamastaan ottelusta. Hän torjui 20 laukausta ja päästi kolme maalia, mutta sai päävalmentaja Peter Laviolettelta kehuja ottelun jälkeen. 16 AHL:ssä pelatun ottelun jälkeen Saros oli voittotilastossa neljäntenä. Milwaukee Admiralsin silloinen päävalmentaja kertoi Saroksen olevan ”kilpailija, joka antaa joukkueelleen mahdollisuuden menestyä joka ilta”.

Saros pudotettiin lokakuussa juuri ennen kauden 2016–2017 alkua Nashville Predatorsin farmijoukkueeseen Milwaukee Admiralsiin, mutta pääsi pelaamaan myös NHL:ssä lokakuussa 2016. Hän sai uransa toisessa NHL-ottelussa myös syöttöpisteen. Ensimmäisen nollapelinsä Saros pelasi kauden kuudennessa ja uransa seitsemännessä NHL-ottelussaan 30. joulukuuta 2016 St. Louis Bluesia vastaan.

Elokuussa 2021 Saros teki Predatorsin kanssa neljän vuoden mittaisen ja yhteensä 20 miljoonan dollarin arvoisen jatkosopimuksen. https://www.tsn.ca/nashville-predators-re-sign-juuse-saros-1.1682244

Tammikuun 2023 alussa Saros teki Nashville Predatorsin seuraennätyksen torjumalla 64 laukausta, kun Predators voitti Carolina Hurricanesin vieraissa lukemin 5–3. Ennätysottelun aikana julki tuli myös, että Saros on valittu toisena peräkkäisenä vuonna NHL-jääkiekkoliigan tähdistöotteluun.

Ottelun kolmannessa erässä Saros pysäytti kaikki 28 Hurricanesin maalintekoyritystä. Myös se oli Predatorsin seuraennätys. Yhden ottelun torjunnoissa Predatorsin aiempi ennätys oli 54 torjuntaa, jotka teki Dan Ellis vuonna 2008. Saroksesta tuli näin ollen on neljäs maalivahti, joka on kaudesta 1955–1956 lukien kirjauttanut vähintään 64 torjuntaa NHL:n runkosarjapelissä. Häntä ennen saavutukseen olivat yltäneet Joe Daley (64 torjuntaa vuonna 1970), Mario Lessard (65 torjuntaa vuonna 1981) ja Ron Tugnutt (70 torjuntaa vuonna 1991).

Heinäkuussa 2024 Saros solmi Predatorsin kanssa kahdeksan vuoden ja yhteensä 61,92 miljoonan dollarin arvoisen jatkosopimuksen. 

Maajoukkueura



Alle 18-vuotiaiden MM-kilpailuissa 2013 Saros voitti Suomen joukkueessa pronssia. Hänet valittiin turnauksen parhaaksi maalivahdiksi ja joukkueensa kolmen parhaan pelaajan joukkoon. Hän pelasi turnauksessa kaikki seitsemän ottelua 94,6 torjuntaprosentilla ja 1,86 päästettyjen maalien keskiarvolla.

Nuorten MM-kilpailuissa 2014 Saros pelasi Suomen ykkösmaalivahtina kuusi ottelua kahdeksasta turnauksen parhaalla torjuntaprosentilla (94,3) ja päästettyjen maalien keskiarvolla (1,57). Suomi voitti kultaa ja Saros valittiin tähdistökentälliseen. Saman vuoden miesten MM-kilpailuissa Saros oli mukana Suomen hopeaa saavuttaneessa joukkueessa kolmosmaalivahtina eikä pelannut yhtäkään ottelua.

Nuorten MM-kilpailuissa 2015 Saros pelasi kaksi ottelua viidestä Suomen jäädessä puolivälieriin. Miesten MM-kilpailuissa 2015 Saros pelasi kakkosmaalivahtina yhden ottelun. Vuoden 2016 MM-kilpailuissa Saros oli myös kakkosmaalivahtina pelaten kaksi ottelua päästämättä maaliakaan. Suomi saavutti turnauksessa hopeaa.

NHL:n neljän maan turnauksessa 2025 Saros pelasi kaksi ottelua. Saman vuoden MM-kilpailuissa Saros pelasi ykkösmaalivahtina kuusi ottelua kahdeksasta 1,67 päästettyjen maalien keskiarvolla ja 94,3 torjuntaprosentilla. Milanon ja Cortinan olympialaisissa 2026 Saros voitti pronssia pelaten kaikki kuusi ottelua 94,0 torjuntaprosentilla ja 1,66 päästettyjen maalien keskiarvolla.

 Yksityiselämä 
Saros avioitui Minna Variksen kanssa heinäkuussa 2023 ja he tekivät Suomen lakien mukaisen avioehdon, vaikka asuvatkin Yhdysvalloissa. Juuse Saroksen isä Pekka Saros on koripalloerotuomari ja rehtori.

 Saavutukset 

 SM-liiga 
 A-nuorten SM-pronssia: 2011–2012
 A-nuorten Suomen mestaruus: 2012–2013
 A-nuorten runkosarjan paras pelaaja: 2012–2013
 A-nuorten paras maalivahti: 2012–2013
 Vuoden tulokkaan Jarmo Wasama -palkinto: 2014

 NHL 
 AHL All Rookie Team 2014
 NHL All Rookie Team 2016

 Maajoukkue 
 Alle 18-vuotiaiden MM-pronssia: 2013
 Alle 18-vuotiaiden MM-kilpailujen paras maalivahti: 2013
 Nuorten maailmanmestaruus: 2014 
 Valinta nuorten MM-kilpailujen tähdistökentälliseen: 2014
 MM-hopeaa: 2014, 2016

 Ennätykset 
 SM-liigan tulokasmaalivahtien voittoennätys (24 voittoa, mukaan lukien jatkoaikavoitot): 2013–2014
 SM-liigan tulokasmaalivahtien peliaikaennätys (2 625 minuuttia): 2013–2014
 SM-liigan tulokasmaalivahtien nollapeliennätys (7 nollapeliä): 2013–2014
 Eniten torjuntoja nollapelissä ottanut maalivahti Nashville Predatorsin seurahistoriassa (46 torjuntaa): 2017–2018

 Tilastot
 Seuraura 
     Runkosarja   Pudotuspelit   Palkinnot   Kausi Joukkue Liiga O V H T NP PM Torj. PMK T% O V H NP PM Torj. PMK T% 2013–2014 HPK SM-liiga 44 16 8 16 7 77 995 1,76 92,82 6 2 4 0 14 130 2,29 90,28 2014–2015 HPK SM-liiga 47 13 17 16 6 101 1322 2,14 92,9 – – – – – – – – 2015–2016 Milwaukee Admirals AHL 38 29 8 0 4 84 968 2,24 92,00 2 0 2 0 5 41 2,57 89,10  Nashville Predators NHL 1 0 1 0 0 3 20 3,10 87,00 – – – – – – – – 2016–2017 Nashville Predators NHL 21 10 8 3 1 47 567 2,35 92,30 2 0 0 0 3 14 3,18 82,40  Milwaukee Admirals AHL 15 13 2 0 1 28 396 1,86 93,40 – – – – – – – – 2017–2018 Nashville Predators NHL 26 11 5 7 3 61 746 2,44 92,50 4 0 0 0 2 40 1,05 95,20  Milwaukee Admirals AHL 9 3 5 1 1 26 251 2,88 90,60 – – – – – – – – 2018–2019 Nashville Predators NHL 31 17 10 2 3 74 796 2,62 91,50 1 0 0 0 1 20 1,33 95,20 2019–2020 Nashville Predators NHL 40 17 12 4 4 98 1044 2,70 91,40 4 1 3 0 13 111 3,22 89,50 2020–2021 Nashville Predators NHL 36 21 11 1 3 78 995 2,28 92,70 6 2 4 0 20 232 2,78 92,10 2021–2022 Nashville Predators NHL 67 38 25 3 4 173 2107 2,64 91,80 – – – – – – – – 2022–2023 Nashville Predators NHL 64 33 23 7 2 171 2099 2,69 91,90 – – – – – – – – 2023–2024 Nashville Predators NHL 64 35 24 5 3 173 1845 2,86 90,60 6 2 4 0 12 100 2,02 90,0 2024–2025 Nashville Predators NHL 58 20 31 6 4 166 1592 2,98 89,60 – – – – – – – – NHL yhteensä 408 202 150 38 27 1044 11811 2,63 91,70 23 5 11 0 39 517 2,68 91,40 AHL yhteensä 62 45 15 1 6 138 1753 2,24 92,10 2 0 2 0 5 41 2,57 89,10 SM-liiga yhteensä 91 29 24 34 13 178 2317 1,96 92,87 6 2 4 0 14 130 2,29 90,28

 Arvokisat 

 Sijoitus Vuosi Taso O V H NP PM Torj. PMK TP% Palkinnot Tiedosto:Silver medal icon.svg 2012 IH ? ? ? ? ? ? ? ? Tiedosto:Bronze medal icon.svg 2013 U18 MM 7 5 2 1 13 226 1,86 94,6  Tiedosto:Gold medal icon.svg 2014 U20 MM 6 5 1 0 9 149 1,57 94,3  Tiedosto:Silver medal icon.svg 2014 MM 0 0 0 0 0 0 0 0 7. 2015 U20 MM 2 0 2 0 6 42 3,03 87,5 6. 2015 MM 110 1022 0,00 100 Tiedosto:Silver medal icon.svg2016MM22020270,00100 7.2025MM6420101641,6794,3 2026Olympialaiset6420101571,6694,0

 Lähteet 




Viitteet

Luokka:Suomalaiset jääkiekkomaalivahdit
Luokka:Suomalaiset olympiamitalistit
Luokka:Jarmo Wasaman muistopalkinnon voittajat
Luokka:Nashville Predatorsin varaamat pelaajat
Luokka:Vuonna 1995 syntyneet
Luokka:Elävät henkilöt
Luokka:Seulonnan keskeiset artikkelit